**Scriu un sărut**

*Rujoiu Mihai*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Au căzut muguri în vie

Din flori verzi de păpădie,

Cu creangă de măr îţi scriu

Pe cer cu chip purpuriu.

Se rotesc petale-n zbor,

Curg prin cântec de cocor,

Raza strânge-ncet din pleoape,

Cu un nor vrea să se-adape.

Umbre de copaci năframă

Sub lumina diafană,

Parfum prins în palme line

Stă-n sărut de buze fine.

Străluceşte roua verde,

În cântec de dor se pierde,

Se-nalţă boboci uşor,

Mângâiaţi ei devin zbor.

Petale ies prin magie

În dans de flori pe câmpie,

Cântec divin de copaci,

Scriu sărut cu roşii maci.